המכללה לביטחון לאומי

מחזור מ"ו, 2019-2018

**הצעת מחקר לעבודה השנתית**

ההגנה האווירית – כלי אסטרטגי במערכת המורכבת בזירה הצפונית (2018-2011)

מגיש: גלעד בירן

נובמבר 2018

הצעת מחקר לעבודה השנתית

**שם:** גלעד בירן

**נושא העבודה:**

ההגנה האווירית – כלי אסטרטגי במערכת המורכבת בזירה הצפונית (2018-2011)

**רקע:**

על פי הגדרת נאט"ו (2017) הגנה אווירית היא "כל האמצעים שנועדו לבטל או להפחית את האפקטיביות של פעולה אווירית עוינת".

בהיסטוריה הצבאית של מדינת ישראל זכורה היטב, ההשפעה הגדולה שנודעה לשינויים בהפעלת ההגנה האווירית המצרית בסיני בהכוונה הסובייטית, על תוצאות מלחמת ההתשה ומלחמת יום כיפור.

מאז סיום מלחמת לבנון הראשונה ב-1982 במשך כשלושים שנים, למעט מקרים ספורים, לא בוצעה הפעלת כוח בהקשרי הגנה אווירית בזירה הצפונית, זאת חרף הפעלה ניכרת של כלי טיס צבאיים וחימוש אווירי בשמי לבנון וסוריה.

מתחילת מלחמת האזרחים בסוריה ב-2011 חלו שינויים מרחיקי לכת בהקשרי ההגנה האווירית בזירה הצפונית: השחקנים הפעילים (כניסתם הגלויה של כוחות רוסיה, ישראל, ארצות הברית, איראן וחיזבאללה למרחב הקרקעי והאווירי של סוריה), הנכסים המוגנים, אמצעי הלחימה ואופן הפעלתם והשליטה בהם.

השינויים באו לידי ביטוי בולט בהפעלת כוח משמעותית ותדירה, שבוצעה בידי כוחות ההגנה האווירית של השחקנים השונים בזירה וכנגדם.

**מטרות העבודה:**

1. למפות ולנתח את מאפייני המערכת המורכבת של ההגנה האווירית בזירה הצפונית: השחקנים והתרבות האסטרטגית שלהם, האינטרסים, הנכסים המוגנים, אמצעי לחימה ואופן הפעלתם, משנת 2011 ואילך.
2. לנסות להצביע על מגמות פוטנציאליות שעלולות להתפתח בתחום זה.

**שאלות המחקר:**

1. באיזה אופן משפיעים השחקנים, התרבות האסטרטגית והאינטרסים שלהם על מרכיבי ההגנה האווירית בזירה הצפונית?
2. כיצד משמשת ההגנה האווירית כלי למימוש האינטרסים של השחקנים בזירה הצפונית.
3. אילו מגמות עלולות להתפתח בתחום ההגנה האווירית ובאיזה אופן הן עלולות להשפיע על מדינת ישראל וצה"ל בשגרה ובעת לחימה.

**תיחום העבודה:**

המינוח הגנה אווירית, בו נעשה שימוש בעבודה זאת מתייחס לכלל **אמצעי הלחימה** **מהקרקע,** שנועדו לבטל או להפחית את האפקטיביות של פעילות אווירית **כלשהי**, גם אם פעילות זאת אינה ניתנת להגדרה כפעילות עוינת לכוח ההגנה האווירית.

מרכז העבודה **בשנים 2018-2011** בהן חלו תמורות משמעותיות במערכת המורכבת של ההגנה האווירית בזירה הצפונית, תוך אזכור של פרקים משמעותיים ורלוונטיים מההיסטוריה של השחקנים השונים בזירה. העבודה תעסוק גם במגמות פוטנציאליות שעלולות להתפתח בעתיד הקרוב.

העבודה תעסוק במרחב האווירי של סוריה ולבנון וצפון מדינת ישראל.

השחקנים בהם תתמקד העבודה הם: ישראל, רוסיה, ארצות הברית, איראן, סוריה, החיזבאללה ותורכיה.

**דרך הצגת הרעיונות במחקר:**

1. רקע/הקדמה –
	1. התפתחות ההגנה האווירית.
	2. הגנה אווירית בזירה הצפונית - 2018-2011
2. מבוא – הצגת הנושא.
3. ההגנה האווירית – כלי אסטרטגי במערכת המורכבת בזירה הצפונית.
4. מגמות פוטנציאליות בתחום ההגנה האווירית בזירה הצפונית.
5. סיכום והמלצות.

**חשיבות העבודה:**

ברון (2008) טען כי "המהפכה בעניינים הצבאיים", המשפיעה מאוד על תפיסת ההפעלה של צה"ל עד ימינו, מבטאת באופן כללי את הרעיון שלפיו ההתפתחויות הטכנולוגיות יכולות להביא לשינוי יסודי בתפיסת ההפעלה בכיוון של העדפת כוח האש, **ובמיוחד אש מהאוויר**.

על פי ברון וולנסי (2010), ב"ציר הרדיקלי" התפתחה במקביל להתפתחויות במערב, תפיסת לחימה השמה **דגש רב על שימוש בנשק בליסטי תלול מסלול** ועל יכולת **ההתמודדות עם העליונות האווירית** של היריב באמצעים אקטיביים (מערכות הגנה אווירית ומערכות תקיפה) ובאמצעים פסיביים.

לחופש הפעולה של חיל האוויר הישראלי וליכולתו להגן כנגד איומים אוויריים, חשיבות גדולה ביותר ביכולתו של צה"ל לפעול באפקטיביות כנגד אויבי ישראל במלחמה הבאה ובמערכה שבין המלחמות.

עבודה זאת ממפה ומנתחת את מאפייני המערכת המורכבת של ההגנה האווירית בזירה הצפונית, מערכת בעלת השפעה מרכזית הן על חופש הפעולה של חיל האוויר והן על יכולתו להגן כנגד איומים אוויריים.

**יוזם העבודה:** הכותב

**מנחה העבודה:** ?

**רשימת מקורות**

ארקין דן (2018), המבחן של צה"ל: סוריה תקבל תוך שבועיים מערכות הגנ"א ,S-300 **israeldefense**, [www.israeldefense.co.il/he/node](http://www.israeldefense.co.il/he/node/35761)

בן ישי רון (2018), ישראל תתגבר על ה-S-300, אבל חובה לפתור את המשבר עם רוסיה, **ynet**, [www.ynet.co.il/articles](http://www.ynet.co.il/articles/0%2C7340%2CL-5357127%2C00.html)

ברון איתי (2008), לאן נעלם התמרון?, **מערכות**, גיליון 421-420, עמ' 15-4.

ברון איתי וולנסי כרמית (2010), המהפכה בעניינים צבאיים של הציר הרדיקלי, **מערכות**, גיליון 432, עמ' 17-4.

דקל אודי ומגן צבי (2015), אספקתן של מערכות ההגנה האווירית S-300 מרוסיה לאיראן: איתות לשינוי במדיניות הרוסית כלפי המזרח התיכון**, המכון למחקרי ביטחון לאומי**,[www.inss.org.il/he/publication/](http://www.inss.org.il/he/publication/%D7%90%D7%A1%D7%A4%D7%A7%D7%AA%D7%9F-%D7%A9%D7%9C-%D7%9E%D7%A2%D7%A8%D7%9B%D7%95%D7%AA-%D7%94%D7%94%D7%92%D7%A0%D7%94-%D7%94%D7%90%D7%95%D7%95%D7%99%D7%A8%D7%99%D7%AA-s-300-%D7%9E%D7%A8%D7%95%D7%A1/)

זיסר אייל (2016), מעורבותה של רוסיה בסוריה, **עדכון אסטרטגי**, כרך 19, גיליון 1, עמ' 37-31.

ידלין עמוס (2016), רוסיה בסוריה והמשמעויות לישראל, **עדכון אסטרטגי**, כרך 19, גיליון 2, עמ' 18-3.

מגן צבי (2014), הערכה אסטרטגית לישראל 2013 – 2014, **רוסיה: במאמץ להעצים השפעה**, המכון למחקרי ביטחון לאומי, עמ' 94-87.

מגן צבי (2016), המעורבות הרוסית בסוריה מגמותיה ותוצאותיה, **מערכות,** גיליון 465, עמ' 11-4.

פיינברג שרה (2015), ראיון עם וסילי קוזנצוב, **המכון למחקרי ביטחון לאומי**,[http://www.inss.org.il/he](http://www.inss.org.il/he/%D7%A8%D7%90%D7%99%D7%95%D7%9F-%D7%A2%D7%9D-%D7%95%D7%A1%D7%99%D7%9C%D7%99-%D7%A7%D7%95%D7%96%D7%A0%D7%A6%D7%95%D7%91/)

שמורגון יונתן (2015), סכנה באוויר, **מערכות,** גיליון 462, עמ' 68-66.

שפיר יפתח (2013), מערכת ה-S-300 בדרכה לסוריה? רקע צבאי וטכני, **המכון למחקרי ביטחון לאומי**, [http://www.inss.org.il/he/publication/](http://www.inss.org.il/he/publication/%D7%9E%D7%A2%D7%A8%D7%9B%D7%AA-%D7%94-s-300-%D7%91%D7%93%D7%A8%D7%9B%D7%94-%D7%9C%D7%A1%D7%95%D7%A8%D7%99%D7%94-%D7%A8%D7%A7%D7%A2-%D7%A6%D7%91%D7%90%D7%99-%D7%95%D7%98%D7%9B%D7%A0%D7%99/)